ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 224/96/COL της 4ης Δεκεμβρίου 1996 που αντικαθιστά την απόφαση αριθ. 189/94/COL για την κατάρτιση του καταλόγου των εγκαταστάσεων στα κράτη ΕΖΕΣ για τις οποίες χορηγούνται προσωρινές περιορισμένες παρεκκλίσεις από τους ειδικούς κοινοτικούς υγεινομικούς κανόνες σχετικά με την παραγωγή και τη διάθεση στην αγορά νωπού κρέατος, στο μέτρο που η απόφαση αφορά τη Νορβηγία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο της προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),

την πράξη που αναφέρεται στο σημείο 19 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τους όρους χορήγησης προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες σχετικά με την παραγωγή και διάθεση στην αγορά νωπού κρέατος (οδηγία 91/498/ΕΟΚ του Συμβουλίου), και ιδίως το άρθρο 2 παράγραφος 2,

τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο προσαρμογής της συμφωνίας μεταξύ των κρατών ΕΖΕΣ για την ίδρυση Εποτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο γ),

Εκτιμώντας:

ότι χορηγήθηκαν για ορισμένες εγκαταστάσεις στη Νορβηγία προσωρινές και περιορισμένες παρεκκλίσεις από τους ειδικούς κοινοτικούς υγειονομικούς κανόνες σχετικά με την παραγωγή και διάθεση στην αγορά νωπού κρέατος βάσει της απόφασης της Εποπτεύουσας Αρχής της ΕΖΕΣ αριθ. 189/94/COL (1) 7

ότι η απόφαση αυτή περιλαμβάνει, εκτός από τις παρεκκλίσεις που χορηγήθηκαν σε εγκαταστάσεις στη Νορβηγία, παρόμοιες παρεκκλίσεις που χορηγήθηκαν στην Αυστρία, τη Φινλανδία και τη Σουηδία 7

ότι η νορβηγική κυβέρνηση, ενώ επιβεβαιώνει ότι η υλική κατάσταση που αιτιολογεί την απόφαση αριθ. 189/94/COL παραμένει αμετάβλητη, ζήτησε να αντικατασταθεί η απόφαση, όσον αφορά τη χορήγηση σε νορβηγικές εγκαταστάσεις προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες σχετικά με την παραγωγή και τη διάθεση στην αγορά νωπού κρέατος, από νέα απόφαση που καλύπτει μόνο τις νορβηγικές εγκαταστάσεις για τις οποίες χορηγούνται προσωρινές και περιορισμένες παρεκκλίσεις από ειδικούς κοινοτικούς υγειονομικούς κανόνες σχετικά με την παραγωγή και τη διάθεση στην αγορά νωπού κρέατος, κρίνοντας αυτό απαραίτητο στο πλαίσιο της προβλεπόμενης λύσης στις συνεχιζόμενες διαπραγματεύσεις με την Ευρωπαϊκή Ένωση στον κτηνιατρικό τομέα 7

ότι μια τέτοια νέα απόφαση δεν θα μεταβάλει κατά κανένα τρόπο την υλική κατάσταση σε σχέση με αυτό που ισχύει δυνάμει της απόφασης αριθ. 189/94/COL 7

ότι, κατά συνέπεια, δεν υπάρχει κανένα εμπόδιο στην ικανοποίηση του αιτήματος της νορβηγικής κυβέρνησης 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχής της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η απόφαση αριθ. 189/94/COL για την κατάρτιση του καταλόγου των εγκαταστάσεων στα κράτη ΕΖΕΣ για τις οποίες χορηγούνται προσωρινές και περιορισμένες παρεκκλίσεις από τους ειδικούς κοινοτικούς υγειονομικούς κανόνες σχετικά με την παραγωγή και διάθεση στην αγορά νωπού κρέατος, αντικαθίσταται από το κείμενο στο παράρτημα, στο μέτρο που απόφαση αυτή αφορά τη Νορβηγία.

2. Η απόφαση αυτή αρχίζει να ισχύει από τις 9 Δεκεμβρίου 1996.

3. Η απόφαση αυτή απευθύνεται στα κράτη ΕΖΕΣ.

4. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 4 Δεκεμβρίου 1996.

Για την Εποπτεύουσα Αρχή της ΕΖΕΣ

Bjφrn FRIΠFINNSSON

Μέλος της Αρχής

(1) ΕΕ αριθ. L 383 της 31. 12. 1994, σ. 14.

ΠΑΡΑΡΤΗΜΑ

«1. Όσον αφορά τις εγκαταστάσεις που αναγράφονται στο παράρτημα, χορηγούνται παρεκκλίσεις κατά την έννοια του άρθρου 2 της πράξης που αναφέρεται στο σημείο 19 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τους όρους χορήγησης προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες σχετικά με την παραγωγή και διάθεση στην αγορά νωπού κρέατος (οδηγία 91/498/ΕΟΚ του Συμβουλίου).

ΠΑΡΑΡΤΗΜΑ

Κατάλογος των εγκαταστάσεων των κρατών ΕΖΕΣ για τις οποίες χορηγούνται προσωρινές και περιορισμένες παρεκκλίσεις από τους ειδικούς υγειονομικούς κανόνες σχετικά με την παραγωγή και τη διάθεση στην αγορά νωπού κρέατος

Δραστηριότητα:

S = σφαγείο

C = εγκατάσταση κοπής

CS = ψυκτική αποθήκη

>ΘΕΣΗ ΠΗΝΑΚΑ>